Norges Blindeforbunds Ungdom Nord Protokoll 01.2023

**Dato**:

10-12.januar.2023
**Sted**:

Evenes Syn og Mestringsenter

**Tilstedet:**

Katrin-Jeanette Kvæl Hasselberg (Leder),

Mariam Tartousi (Nestleder), Lena Gimse (3. Styremedlem),

Synne Sandtrøen (5. Styremedlem),

Thomas Peelen (1. Varamedlem),

Kevin Hermann Valberg (2. Varamedlem).

**Forfall:**

Tanita Thomassen (4. Styremedlem).

**Start:**10/01/2023 kl. 14:00 - 20:00

11/01/2023 kl. 09:11 - 16:00

Sak 01/23: Forventninger og ønsker for 2023. 2

Sak 02/23: Rutiner, frister og kommunikasjon for styrearbeid. 2

Sak 03/23: Årsmøte 2023 2

Sak 04/23 Årsmøte 2024 3

Sak 05/23: Blindmila 2023 3

Sak 06/23: Regnskap 4

Sak 07/23: Fysisk styremøte 2023 4

Sak 08/23: Lage arrangement 4

Sak 09/23: Sikkerhetskurs/Julebord evaluering 5

Sak: 10/23: Retningslinjer for alkoholinntak 5

Sak 11/23: Neste styremøte 6

Sak 01/23: Forventninger og ønsker for 2023.

Styret snakker om hvilke forventninger og ønsker vi har for 2023. Vi snakker om hvordan vi syns 2022 gikk, og hva vi tenker om det oppkommene styrevalget. Vi snakker om hvem som vil fortsette og hvilket verv man eventuelt ønsker.

**Vedtak:** Tas til orientering.

Sak 02/23: Rutiner, frister og kommunikasjon for styrearbeid.

Vi har i 2022 opplevd at vi er en gruppe som arbeider veldig forskjellig, både når det kommer til samarbeid, og tid på døgnet. Katrin ønsker at dette snakkes om og at vi kan enes om litt kjøreregler for dette. Vi diskuterer forskjellen på bruk av mail og Messenger, når og i hvilken sammenheng hva skal brukes. Vi enes om at enkle beskjeder kommer på Messenger, mens konkrete beskjeder kommer på mail. Da noen syns det er uoversiktlig med lengre samtaletråder på mail, ønskes det at disse tas over messenger. Det foreslås at vi skal ha stilletid på messenger mellom 23:00 og 07:00. Dette gjelder ikke mail. Dette er noe som må gås gjennom på nytt etter årsmøte 2023.

**Vedtak:** Saken sendes til neste styre.

Sak 03/23: Årsmøte 2023

Styret går gjennom planene for årsmøtet 2023. Hva gjenstår i planleggingen og hvilke papirer må klargjøres? Vi har dessverre kommet frem til at vi må flytte årsmøtet som egentlig var tenkt helgen 23-25.mars. Etter litt frem og tilbake i styret enes vi om at det passer for alle helgen 2-5.mars. Vi diskuterer litt rundt hoteller og spiseplasser, samt om hvilke aktiviteter vi vil gjøre utenom årsmøtet. Vi snakker å dra på Jektefartsmuseet, bowling, badeland, escaperoom, lasertag og en del mer, endelig program jobbes med i komiteen.

Vi fordeler oppgaver og snakker grundig gjennom sakspapirer, slik at alle vet hva som gjøres før et årsmøte. Vi snakker litt om hva vi vil ha med i papirene. Mariam ønsker at vi legger inn vinteraktivitet/julebord, og Katrin ønsker at vi legger inn lokale arrangement og medlemsrekrutering i aktivitetsplanen. Synne ønsker at det legges inn et punkt i budsjettet om profilering, dette er noe som kan bidra til synlighet i medlemsrekrutteringen. Mariam og Lena stiller seg bak forslaget, det sendes til årsmøtet. Invitasjonen ferdigstilles fortløpende og får påmeldingsfrist 26.januar. Synne trekker seg fra årsmøtekomiteen.

Vi fordeler slik oppgaver til årsmøtet slik

* Saksliste(Mariam)
* Foretningsorden(Lena)
* Program(Katrin)
* Konstituering(Katrin
* Vedtektsendringsforslag(Ingen mottatt)
* Årsmelding for NBfU Nord 2022(Katrin)
* Forslag til aktivitetsplan 23/24(Katrin)
* Budsjett 23/24(Lena)
* Dirigent(Katrin spør)
* Referent(Mariam spør)
* Ledsagere(Katrin og Lena spør)
* Trygghetsgruppa(Katrin tar kontakt)

**Vedtak**: Årsmøtet blir 02-05.mars i Bodø. Ny komiteen er: Katrin, Mariam, Tanita og Thomas. Komiteen fortsetter planleggingen men kommentarene fra styret.

Sak 04/23 Årsmøte 2024

Vi opplever at det er behov for å sette datoer tidligere enn hva vi har gjort til nå, og ønsker derfor å allerede nå sette dato for årsmøtet 2024. Lena foreslår at vi setter årsmøtet vårt for 2024 til 25. til 28. April. Styret stiller seg bak.

**Vedtak:** Dato for årsmøte 2024 er 25-28.april.

Sak 05/23: Blindmila 2023

02.januar fikk vi tilbakemelding fra kontoret og LNU at vi har fått tilsagn på søknaden vår på 182.219kr for å gjennomføre Blindmila i Tromsø. Katrin har bestilt hytter på Tromsø Lodge og Camping til 28 stykker. Katrin har sendt mail til Midnight Sun Marathon for å høre om avtalen fra i fjor kan videreføres til i år. Der har hun foreløpig ikke fått svar. Mariam tar over oppgaven og ringer de når vi er ferdige med styremøtet. Dette er et arrangement med 6000 deltakere fra hele verden, vi skal holde på med flere startklokxkeslett og sluttklokkeslett. Katrin er bekymret for å klare holde kontroll på alle deltakerene under arrangementet. Tonje er med oss fra Trygghetsgruppa, men Katrin skal høre om vi kan få med en ekstra fra Trygghetsgruppa. Eventuelt må vi få tak i en fellesledsager som er dreven og har god kontroll. Vi snakker litt om å ha 5 ledsagere istedenfor 4, men tar stilling til dette når vi ser hvor mange som melder seg på. Fellesledsagere sal ikke være løpsledsagere, da de trengs på sidelinjen for å organisere og holde kontroll. Vi har fått mail fra kontoret til NBfU om at Adrian Lindgren som jobber med idrett for Blindeforbundet gjerne vil bidra for å bistå med treningsprogram i forkant, motivasjon både i forkant og under arrangementet. Dette syns styret er veldig positivt, og ønsker sjekke dette nærmere.

Siden dette arrangementet er såpass stort og kan oppleves uoversiktlig foreslås det at vi får trykt oransje ledsager vester til alle fellesledsagere, samt gule deltakervester til alle deltakere. Disse vestene skal merkes med «ledsager» «Blind/svaksynt» og Norges Blindeforbunds ungdom. Vi ønsker også å bestille ledsagerhåndtak da det kan være hemmende å løpe med vanlig ledsagergrep. Dette utstyret kan gjenbrukes til andre arrangement. Katrin sjekker ut med leverandøren av ledsagerhåndtak.

Synne og Mariam hører med ledsagere. Mariam sjekker ut løpeklubben akilles og hører om de har noen tips til oss, hun tar også kontakt med løpeklubber og ligende i Tromsø angående å være løpsledsagere.

Ellers snakker vi om viktigheten av at vi ordner oss en base på arrangementet. Et sted der det står noen fast og har kontroll på mat, drikke og lignende.

**Vedtak**: Arrangementskomiteen jobber videre med arrangementet.

Sak 06/23: Regnskap

På dette tidspunktet er det litt vanskelig å komme med en full oversikt, da en del fra julebordet fortsatt er uavklart. Oversikt kommer etter styremøtet. Styret snakker om muligheten for. Onde seg et Vipps-nummer. Dette ville gjort det mye enklere å samle inn egenandeler for arrangement. Katrin og Lena ønsker at rutinen med at månedsrapport fra kontoret gjenopptas.

**Vedtak:** Katrin ser nærmere på mulighet for Vipps-nummer. Lena klargjør frem mot årsmøtet.

Sak 07/23: Fysisk styremøte 2023

Vi har opplevd i nåværende styreperiode at det har vært vanskelig å få til et fysisk styremøte som passer alle. Vi har på styremøtet i desember, vedtatt at vi ønsker et fysisk styremøte kort tid etter årsmøte 2023. Katrin foreslår at vi setter dato og sted for dette styremøte nå. Det foreslås at vi tar det i kombinasjon med tillitsvalgtkonferansen som er 28-30.april i Oslo. Dette passer fint da det er fridag 01.mai. Synne ønsker at vi har to fysisk styremøter i løpet av styreperioden, der vi bør invitere valgkomiteen på et av møtene. Tenker fysisk styremøte 1. Mai, med forbehold om at datoen kan flyttes dersom det nye styret finner det ABSOLUTT nødvendig.

**Vedtak**: Fysisk styremøte 01.mai i Oslo. Valgkomiteen inviteres på høst/vinter styremøtet.

Sak 08/23: Lage arrangement

Katrins ønsker at styret lager en steg for steg guide til å lage arrangement. Hun leder oss gjennom det å lage et fiktivt arrangement. Blir idémyldringen god, kan det selvfølgelig jobbes videre på for å realiseres.

Vi går gjennom

* Hva vil vi arrangere?
* Hvor vil vi arrangere?
* Budsjett?
* Hvor kan vi søke?
* Hvordan skriver vi søknad?
* Hvem ordner overnatting, reise, aktiviteter, mat osv?
* Hvem kontakter fellesledsagere og Trygghetsgruppa?
* Program og praktiskorganisering under arrangementet(program, transport, møtepunkter)
* Annet?

**Vedtak:** Styret jobber med dette 11.januar. Notatene sendes styret i eget dokument.

Sak 09/23: Sikkerhetskurs/Julebord evaluering

Vi gjennomførte sikkerhetskurs med julebord 15-18.desember på Evenes Syn og Mestringsenter. Vi har fått gode tilbakemeldinger i etterkant, og komiteen enes om at det var vellykket. Widerøe og Røde kors hadde begge veldig gode opplegg, der alle deltakerene fikk deltatt skikkelig. Vi opplevde at enkelte som ikke deltok i selve programmet men kun på det sosiale på kveld. Det å ikke delta på sosialt er noe man velger selv, men når det er undervisning og kursaktivitet forventer vi at de påmeldte møter opp. Vi vil i senere invitasjoner presisere at man så fremt man ikke er syke, skal delta på planlagt opplegg.

Det var 3 deltakere som uteble grunnet sykdom, disse ønsker vi legeerklæring fra slik at vi kan prøve få penger tilbake fra flyselskap og diverse.

**Vedtak:** I fremtidige invitasjoner til arrangement skal det spesifiseres at det forventes at folk deltar i programmet.
Styret skal se på muligheten til å få refundert pengene for de syke.

Sak: 10/23: Retningslinjer for alkoholinntak

Vi har nå gjennomført vårt første 20årsgrense arrangement, der vi tillot alkohol. Selv om det i hovedsak gikk over all forventning, opplevde vi at vi har noen mangler i retningslinjer på hva vi gjør en/om/at/hvis noen skjer. Styret ønsker lage konkrete retningslinjer på hva man gjør i forskjellige scenario.

**Vedtak:** Styret utarbeider retningslinjer rundt alkoholinntak i forbindelse med arrangementer.

Sak 11/23: Neste styremøte

**Vedtak**:

Dato: 20/02/2023 kl. 19:00

Referent: avtales på Messenger

Dirigent: Katrin

**Slutt:**

**12/01/2023 kl. 16:00**

**Referent: Thomas Peelen**